Waqt iċ-ċerimonja annwali ta' tifkira li torganizza l-presidenza fl-anniversarju tal-liberazzjoni tal-priġunieri li kienu għadhom ħajjin fil-kamp tal-konċentrament ta' Auschwitz fis-27 ta' Jannar 1945, il-President ta' Malta George Vella qal li l-bnedmin kollha huma suxxettibbli li jinżlu fl-agħar livelli tal-immoralità bħall-Olokawst,u għalhekk wieħed irid iżomm għajnejh fuq xulxin u jeżerċita kontroll demokratiku reċiproku. Huwa rrimarka li, aktar ma jgħaddi ż-żmien, aktar ikun hemm il-bżonn li titfakkar din il-ġrajja, li huwa ddefinixxa ċ-ċaħda tal-Olokawst bħala att kriminali peress li l-konoxxenza dwar dan il-perjodu orribbli tal-istorja tal-umanità jimponi ċerti responsabbiltajiet. Il-President qal li wieħed jibda jiżżerżaq għan-niżla bil-mod li eventwalment iżid fil-veloċità u r-ritmu. Żied li aktar ma wieħed jitħalla jiżżerżaq 'l isfel, aktar ikun diffiċli li jitwaqqaf. "Sfortunament, hemm ħafna istanzi madwarna li jagħtuna indikazzjonijiet ċari li, jekk ma noqogħdux attenti, l-affarijiet se jsiru iktar immorali u iktar inaċċettabbli. Ejjew nieħdu din l-okkażjoni sabiex nagħmlu dak kollu li nistgħu biex inwaqqfu u nsemmgħu leħinna kontra dak kollu li jista' jwassalna biex numiljaw u nitrattaw b'nuqqas totali ta' rispett lil bnedmin bħalna", kompla l-President lill-membri tal-komunità Lhudija f'Malta fil-Palazz ta' Sant'Anton, ġemgħa li din is-sena kellha tkun limitata ħafna fin-numru minħabba r-restrizzjonijiet marbutin mal-COVID-19. #td_uid_2_6012eb99d5f80 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/01/27205127/pr210170c-80x60.jpg) 0 0 no-repeat}#td_uid_2_6012eb99d5f80 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/01/27205113/pr210170b-80x60.jpg) 0 0 no-repeat} 1 minn 2 Ritratti: OPR Ġie spjegat li għalkemm ix-Shoah kienet relatata l-aktar mal-Lhud, Vella wissa li dak li ġara lil-Lhud Ewropej jista' jiġri lil kulħadd u, fil-fatt, hekk ġara – minkejja li fuq skala ferm iżgħar u f'ċirkustanzi differenti. Żied li wieħed irid jammetti li, sfortunatament, l-umanità ma ħaditx lezzjonijiet mix-Shoah. Tgħallmet ma tużax l-istess metodi iżda ma tgħallmitx ma tippersegwitax, ma tumiljax, u ma tniżżilx popolazzjonijiet sħaħ għarkopptejhom, imċaħħdin mill-aktar drittijiet bażiċi tal-bniedem, li jkollhom jittallbu għall-ikel u għall-kenn qabel ma jmutu bil-ġuħ. Illum, l-aktar armi effettivi huma l-armamenti u l-munizzjonijiet użati biex irażżnu popolazzjonijiet sħaħ. Enfasizza li biljuni ta' dollari jintefqu b'mod speċifiku għall-akkwist ta' armi ħfief u ta' kalibru żgħir. Il-komunità Maltija-Lhudija li attendiet kienet immexxija mill-President tal-komunità Reuven Ochayon. Ir-Rabbi tal-komunità, Chaim Shalom Segal, għadda messaġġ qasir u qal talba tal-okkażjoni. It-tifkira ntemmet b'kunċert żgħir bil-vjolin u l-vjolinċell.